**93/2024. (III.28.) Kgy. számú határozat**

1. A Közgyűlés - miniszteri egyetértés esetén - a Berzsenyi Dániel Könyvtár igazgatói feladatainak ellátásával Dr. Baráthné Molnár Mónikát bízza meg.

Munkabérét a Munka törvénykönyvéről szóló 2012. évi I. törvénynek a vezető állású munkavállalókra vonatkozó rendelkezése alapján havi bruttó 850.000,- Ft-ban határozza meg. A megbízás 5 év határozott időtartamra - 2024. június 1. napjától 2029. május 31. napjáig - szól.

2. A Közgyűlés felkéri a polgármestert, hogy - a nyilvános könyvtári ellátásról és a közművelődésről szóló 1997. évi CXL. törvény 68.§ (2) bekezdésében foglaltaknak megfelelően - a kultúráért felelős minisztert a Közgyűlés döntéséről tájékoztassa.

3. A Közgyűlés felkéri a polgármestert, hogy az igazgatói megbízás időpontjáig a 2007. évi CLII. törvény szerinti vagyonnyilatkozat megtétele érdekében a szükséges intézkedéseket tegye meg.

4. A Közgyűlés felkéri a Szombathelyi Egészségügyi és Kulturális Intézmények Gazdasági Ellátó Szervezete vezetőjét, hogy a miniszteri jóváhagyást követően a megbízáshoz szükséges dokumentum elkészítéséről gondoskodjon.

5. A Közgyűlés felhatalmazza a polgármestert, hogy a vagyonnyilatkozat megtételét, a miniszteri egyetértés kézhezvételét, vagy a véleményezésre nyitva álló 30 nap elteltét követően az intézményvezetői megbízást aláírja.

**Felelős:** Dr. Nemény András polgármester

Horváth Soma alpolgármester

Dr. Károlyi Ákos jegyző

(A végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Vigné Horváth Ilona, a Szombathelyi Egészségügyi és Kulturális Intézmények Gazdasági Ellátó Szervezetének vezetője)

**Határidő:** azonnal (az 1. pont vonatkozásában)

2024. április 14. (a 2. pont vonatkozásában)

a miniszteri egyetértés megérkezését követően (a 3-4-5. pont vonatkozásában)